Hyd Internet 167 Views Suranga Lakmal
Suranga Lakmal
కోల్‌కత్తా: శ్రీలంక బౌలర్‌ సురంగ లక్మల్‌ ఓ ఘనమైన రికార్డును సాధించాడు. భారత్‌-శ్రీలంకల మధ్య ఈడెన్‌ గార్డెన్స్‌ వేదికగా జరుగుతున్న తొలి టెస్టులో ఒక్క పరుగు కూడా ఇవ్వకుండా మూడు వికెట్లు పడగొట్టి భారత్‌ను కోలుకోలేని దెబ్బ తీశాడు. ఈ క్రమంలో వరుసగా ఏడు మెయిడిన్‌ ఓవర్లు వేసి రికార్డు సృష్టించాడు. మొత్తం 11ఓవర్లు వేసిన లక్మల్‌ 9మెయిడిన్లు వేశాడు. మొత్తానికి అన్ని ఓవర్లలో కలిపి ఐదు పరుగులిచ్చిన లక్మల్‌ మూడు వికెట్లు తీసుకున్నాడు. దీంతో ఏడు ఓవర్లు మెయిడిన్‌ వేసిన తొలి బౌలర్‌గా లక్మల్‌ సరికొత్త రికార్డు సృష్టించాడు. ఇప్పటి వరకు ఈ రికార్డు శ్రీలంకకే చెందిన చామిందా వాస్‌ పేరిట ఉంది. అది కూడా భారత్‌పైనే నమోదైంది. 2005లో చెపాక్‌లో జరిగిన టెస్టు మ్యాచ్‌లో వాస్‌ వరుసగా 11ఓవర్లు మెయిడిన్‌ ఓవర్లు వేశాడు.